Na osnovu člana 20 stav 4 Zakona o nacionalnim stručnim kvalifikacijama ("Službeni list CG", broj 80/08), Ministarstvo prosvjete i nauke i Ministarstvo rada i socijalnog staranja, donijeli su

**PRAVILNIK**

**O SASTAVU I NAČINU RADA ISPITNE KOMISIJE**

(Objavljen u "Sl. listu Crne Gore", br. 46 od 6. avgusta 2010)

**Sadržaj pravilnika**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom bliže se propisuje sastav, način rada i druga pitanja od značaja za rad Ispitne komisije za provjeru znanja, vještina i kompetencija za sticanje stručne kvalifikacije (u daljem tekstu: Komisija).

**Sastav Komisije**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Komisija ima tri člana.  
     Izuzetno, od stava 1 ovog člana, Komisija može imati više od 3 člana, za kandidata - lice sa posebnim potrebama.  
     Predsjednika i članove Komisije, imenuje Ispitni centar.

**Nadležnosti Komisije**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Komisija:  
     - priprema zadatake odnosno pitanja;  
     - sprovodi ispit;  
     - vodi zapisnik o toku i rezultatima ispita;  
     - priprema godišnji izvještaj o svom radu i dostavlja ga Ispitnom centru;  
     - vrši i druge poslove, u skladu sa zakonom.  
     Administrativne poslove za Komisiju, obavlja Ispitni centar.

**Način rada Komisije**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Prije početka ispita Komisija utvrđuje identitet kandidata uvidom u ličnu kartu ili drugu ličnu ispravu i upoznaje kandidata sa pravilima, postupkom i mjerilima provjere na ispitu.  
     Ispit se obavlja pred svim članovima Komisije.  
     Ispitu može prisustvovati ovalašćeni predstavnik Ispitnog centra.  
     Komisija radi i odlučuje na sjednicama, a odluke donosi većinom glasova ukupnog broja članova.  
     Komisija utvrđuje uspjeh kandidata na ispitu na osnovu uspjeha iz pojedinih dijelova ispita.  
     Uspjeh kandidata iz pojedinih dijelova ispita i uspjeh kandidata na ispitu, utvrđuje se opisnim ocjenama "položio" i "nije položio".

**Zapisnik**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     O toku i rezultatima ispita, Komisija vodi zapisnik.  
     Zapisnik sadrži:  
     - ime, očevo ime, prezime kandidata;  
     - matični broj kandidata;  
     - dan, mjesec i godina rođenja kandidata, opština, država;  
     - organizator provjere;  
     - broj licence članova Komisije;  
     - sadržaj ispita;  
     - trajanje ispita (početak i završetak ispita);  
     - uspjeh na ispitu.  
     Zapisnik vodi član Komisije, kojeg odredi predsjednik.  
     Zapisnik potpisuju predsjednik i članovi Komisije.  
     Zapisnik se dostavlja Ispitnom centru.  
     Zapisnik se vodi na obrascu, koji je odštampan uz ovaj pravilnik i čini njegov sastavni dio.

**Nadoknada za rad**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Predsjedniku i članovima Komisije pripada nadoknada za rad, u skladu sa posebnim aktom Ispitnog centa.

**Stupanje na snagu**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 04-777  
     Podgorica, 21. jula 2010. godine  
     Ministar, dr Suad Numanović, s.r.  
     Ministar, Slavoljub Stijepović, s.r.